- Írska a Talianska za porušenia týkajúce sa látok v pitnej vode, ktoré by mohli predstavovať potenciálne zdravotné riziko,

„Robert Schuman povedal: Európa potrebuje dušu, ideál a politickú vôľu, ktorá by tomuto ideálu slúžila. [...] A v najvážnejšej kríze v dejinách našej planéty sme sa opäť rozhodli spoločne postupovať cez Európsku zelenú dohodu.“

Na demokracii treba neustále pracovať. Komisia je odhodlaná brániť práva občanov EÚ bez ohľadu na to, kde v našej Únii žijú. Právny štát je tmelom, ktorý spája Európsku úniu. Je nevyhnutný na ochranu hodnôt, na ktorých je EÚ založená: demokracia, sloboda, rovnosť a dodržiavanie ľudských práv. A k tomu sa zaviazalo všetkých 27 členských štátov, ktoré sú súčasťou EÚ ako suverénne krajiny a slobodné národy.

Komisia zaviedla historické opatrenia na posilnenie schopnosti EÚ podporovať a chrániť právny štát. Tieto opatrenia sú založené na dialógu s Európskym parlamentom a členskými štátmi spolu s občianskou spoločnosťou. Komisia využíva svoje právomoci v oblasti presadzovania práva a siaha po postupoch v prípade nesplnenia povinnosti, ak je to potrebné na ochranu našich spoločne dohodnutých pravidiel. Tohtoročná správa ukazuje, ako Komisia v uplynulom roku pokračovala v ochrane práva EÚ s cieľom zabezpečiť, aby občania na našom jednotnom trhu mohli plne využívať výhody vyplývajúce z vykonávania kľúčových politík.

Boj Ukrajiny za slobodu nám zároveň pripomína hodnotu našej vlastnej demokracie. O demokraciu sa treba starať, musí sa uplatňovať a obnovovať každý deň, aby sa jej darilo. Európska komisia sa o to pod mojím vedením usiluje od začiatku svojho mandátu.

Komisia podala na Súdny dvor návrh na začatie konania proti Bulharsku a Nemecku z dôvodu neschopnosti ochrániť a spravovať svoje chránené oblasti sústavy Natura 2000. V prípade Nemecka podala návrh na začatie konania aj za to, že nedostatočne chránilo trávnaté porasty s hojným výskytom kvetov. A proti Malte bol na Súdny dvor podaný návrh na začatie konania za to, že povolila odchyt chránených piniek.

Ochrana biodiverzity a zvrátenie degradácie ekosystémov sú kľúčovými cieľmi Európskej zelenej dohody a európskej stratégie v oblasti biodiverzity . Obnova lesov, pôd a mokradí zohráva dôležitú úlohu aj v boji proti zmene klímy.

Podpora obehového hospodárstva

Európska zelená dohoda a akčný plán pre obehové hospodárstvo z roku 2020 podporujú znižovanie množstva odpadu a jeho zhodnocovanie. Ich cieľom je úplné vykonávanie noriem EÚ v oblasti nakladania s odpadmi, aby sa znížili nepriaznivé účinky na ľudské zdravie a životné prostredie. V novembri a decembri 2021 podnikla Komisia kroky proti šiestim členským štátom za nesplnenie povinnosti – podľa rámcovej smernice o odpade a smernice o skládkach odpadov – zlepšiť spracovanie odpadu pred jeho uložením na skládku. V prípade Rumunska sa Komisia rozhodla vrátiť vec Súdnemu dvoru na ďalšie konanie z dôvodu nedosiahnutia úplného súladu so skorším rozsudkom Súdneho dvora .

Čistá energia

Komisia pokračovala v konaniach o nesplnení povinnosti proti Grécku a Rumunsku za to, že v plnom rozsahu netransponovali pozmeňujúcu smernicu o energetickej efektívnosti . A začala postupy v prípade nesplnenia povinnosti proti všetkým členským štátom za to, že do 30. júna 2021 v plnom rozsahu netransponovali smernicu o energii z obnoviteľných zdrojov.

Dekarbonizácia energetického systému EÚ má zásadný význam pre dosiahnutie klimatických cieľov EÚ do roku 2030 a dlhodobého cieľa uhlíkovej neutrality do roku 2050. V roku 2021 sa Komisia pri presadzovaní práva naďalej zameriavala na vykonávanie balíka opatrení v oblasti čistej energie pre všetkých Európanov . Cieľom týchto pravidiel je viesť energetickú transformáciu smerom k bezpečnému, zaistenému a udržateľnému energetickému odvetviu, v ktorom sú na prvom mieste spotrebitelia.

Podpora energie z obnoviteľných zdrojov má zásadný význam pre dosiahnutie našich cieľov v oblasti klímy. V smernici o energii z obnoviteľných zdrojov sa stanovuje cieľ pre EÚ na rok 2030 v oblasti obnoviteľných zdrojov energie na úrovni najmenej 32 %, ako aj opatrenia na zabezpečenie nákladovo efektívneho a udržateľného rozvoja obnoviteľných zdrojov energie.

Udržateľné poľnohospodárstvo

Medzi ciele spoločnej poľnohospodárskej politiky EÚ patrí podpora poľnohospodárov a zlepšenie poľnohospodárskej produktivity v záujme zásobovania obyvateľov Európy bezpečnými, cenovo dostupnými a kvalitnými potravinami. Účelom tejto politiky je zabezpečiť európskym poľnohospodárom primeraný príjem. Jej cieľom je takisto riešiť environmentálne výzvy, ako je zmena klímy a strata biodiverzity.

V roku 2021 sa Európsky parlament a Rada dohodli na reforme tejto politiky, ktorá sa má uplatňovať od 1. januára 2023. Tým sa zvýši miera, v akej táto politika prispieva k ambíciám Európskej zelenej dohody, najmä k stratégii Z farmy na stôl a stratégii biodiverzity .

Komisia naďalej zabezpečovala dôsledné uplatňovanie pravidiel spoločnej poľnohospodárskej politiky (napr. v oblasti ekologického poľnohospodárstva, udržateľného využívania poľnohospodárskej pôdy, lesného hospodárstva, podpory výskumu a inovácií).

V roku 2021 sa začali uplatňovať nové pravidlá EÚ na ochranu európskych poľnohospodárov pred nekalými obchodnými praktikami väčších odberateľov v potravinovom dodávateľskom reťazci. Komisia začala postupy v prípade nesplnenia povinnosti proti 12 členským štátom za to, že tieto pravidlá včas netransponovali do vnútroštátneho práva. Osem z nich neskôr oznámilo úplnú transpozíciu pravidiel, a to v roku 2021.

Udržateľné rybárstvo a námorné priestorové plánovanie

Hlavným cieľom spoločnej rybárskej politiky EÚ je zabezpečiť environmentálnu, sociálnu a hospodársku udržateľnosť pre našich rybárov a pobrežné komunity. Všetky tri aspekty sú navzájom prepojené: bez zdravých populácií rýb a primeranej ochrany morských biologických zdrojov nemôžu odvetvia rybárstva a akvakultúry prosperovať. Presadzovanie pravidiel EÚ v oblasti rybárstva prispieva k cieľom Európskej zelenej dohody podporovať a zvyšovať ochranu prírodných ekosystémov a udržateľné využívanie zdrojov.

V roku 2021 sa Komisia pri presadzovaní práva zamerala na úplné vykonávanie povinnosti vylodiť úlovky . Podľa nej sa vyžaduje, aby sa úlovky určitých druhov rýb privážali na palubu rybárskych plavidiel, zaznamenávali, vykladali na brehu a započítavali do platných kvót.

Presné zaznamenávanie úlovkov je základom účinného riadenia rybárstva, predchádzania nadmernému rybolovu a znižovania nechcených úlovkov.

Komisia takisto pokračovala v dialógoch s členskými štátmi s cieľom znížiť vedľajšie úlovky citlivých druhov, ako sú delfíny a sviňuchy, používaním akustických odplašovačov a zlepšiť podávanie správ o úlovkoch druhov, ktoré sa vracajú do mora.

Komisia začala konania o nesplnení povinnosti proti Belgicku , Írsku , Francúzsku , Španielsku a Holandsku za to, že nekontrolovali a nepresadzovali povinnosť vylodiť úlovky. Tieto prípady sa týkajú aj nedodržiavania pravidiel EÚ na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Komisia takisto pokračovala v konaní o nesplnení povinnosti proti Malte za nedodržiavanie pravidiel týkajúcich sa tuniaka modroplutvého.

Komisia pozorne monitorovala vykonávanie smernice o námornom priestorovom plánovaní , najmä povinnosť vypracovať námorné priestorové plány. Účelom týchto plánov je splniť rôzne ekologické, hospodárske a sociálne ciele. Zameriavajú sa najmä na udržateľné námorné a pobrežné hospodárstvo a udržateľné využívanie morských zdrojov, a to aj so zreteľom na rozvoj morskej energie. Komisia začala konania o nesplnení povinnosti proti Grécku , Chorvátsku , Taliansku , Cypru a Rumunsku za to, že takéto plány nevypracovali.

Vzhľadom na to, že ryby často migrujú na veľké vzdialenosti a nie sú obmedzené štátnymi hranicami, rybolovné činnosti plavidiel EÚ mimo vôd EÚ sa opierajú o rovnaké zásady a normy, ako sú tie, ktoré sa uplatňujú vo vodách EÚ. S cieľom presadiť tieto pravidlá pre flotily členských štátov pôsobiace mimo vôd EÚ začala Komisia postup v prípade nesplnenia povinnosti proti Francúzsku a viedla niekoľko preventívnych dialógov s ostatnými členskými štátmi.

Zdravie a bezpečnosť potravín